Ar flour-holen  en deus tapet un tamm mat a vrud gant al lipouzerien abaoe un nebeud bloavezhioù. Gwenn-kann, dezhañ strinkennoù tanav par da strinkennoù erc'h, ur blaz melion skañv gantañ, mat  eo evit gwarnisañ an daoliad hag evit temzañ blaz ar predoù finañ. Ne vez implijet nemet ur meudad anezhañ war ur meuz kriz pe poazhet dija.    Eus deroù da zibenn ar pred, e c'hallit kavout da implijout anezhañ er rekipeoù kinniget war hol lec'hienn.      Ar flour-holen  a vez dastumet e paludoù-holen Gwenrann e fin an endervezhioù pa vez sec'h-sec'h an amzer. Gant efed koublet an holen hag an avel reter sec'h en em stumm ur goc'hennadig  strinkennoù war-c'horre al lagadoù.  Gwenn-kann eo ar blakenn-se dre ma n'he deus ket stoket ouzh ar pri. Neuze e vez «kutuilhet» gant brasañ evezh ar baluderien hag ar paluderezed diwar-bouez un ostilh a-ratozh : al "lousse à fleur" a vez graet anezhañ. An amzer ispisial-kenañ zo ret kaout hag ar c'hementad bihan a vez produet a ra d'ar flour-holen bezañ ur produ dibaot a vez klasket kaout gant ur bern tud.    Abaoe meur a vloaz e oa anavezet kalite  ar flour-holen  evel ur gwir deñzor gant Mistri-keginerien ar bed a-bezh. Hiziviken e c'hall an holl kavout da brenañ anezhañ, abaoe m'eo bet roet da anavezout d'ar muiañ-niver gant  Le Guérandais  .